Salangen prestegjeld

Salangen prestegjeld var et prestegjeld tilhørende Trondenes prosti. Det omfattet sogn i Salangen kommune i Troms fylke, og hovedkirken var Salangen kirke. 

Salangens kirkesogn er nå en del av Salangen kirkelige fellesråd, og underlagt Trondenes prosti i Nord-Hålogaland bispedømme i Den norske kirke.

Historikk 

Fra gammelt av lå Salangen og Lavangen under Ibestad prestegjeld. Ved kgl. res. av 24. mai 1862 ble Salangen annekskirke tillatt bygget og ved kronprinsreg. res. av 21. april 1888 ble det tillatt beboerne i Lavangen å bygge en kapellkirke. Salangen og Lavangen kapelldistrikt ble gjort om til annekssogn ved kgl. res. av 18. september 1906, og ved kgl.res. av 17. juni 1907 ble eget soknekall, med Salangen som hovedsogn, gjeldende fra 1. juli 1907.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
Prestegjeldet hadde ved sin avvikling følgende menigheter:
 Salangen
 Lavangen

Referanser

Salangens historie
Prestegjeld i Troms
Prestegjeld i Nord-Hålogaland bispedømme